પશ્ચિમ ઝોનમાં ઉસ્માનપુરા ખાતે આવેલ ડો.રમણભાઇ પટેલ ભવન, નવા પશ્ચિમ ઝોનમાં બોડકદેવની રાજમાતા વિજ્યા માતા સિંધિયા ભવન, મધ્ય ઝોનમાં દાણાપીઠની સરદાર પટેલ ભવન, ઉત્તર ઝોનમાં મેમ્કો ચાર રસ્તા પાસેનું રાજીવ ગાંધી ભવન, દ‌િક્ષણ ઝોનમાં મણિનગર રામબાગનું ડો.શ્યામપ્રસાદ મુખરજી ભવન અને પૂર્વ ઝોનમાં વિરાટનગર ચાર રસ્તા પાસેનું હરુભાઇ મહેતા ભવન એમ તમામ ઝોનલ કચેરીએ તા.ર૮ અને ર૯ એપ્રિલે લોકદરબારનું આયોજન કરાયું છે. તંત્ર સમક્ષ આવેલી ર.૪૩ લાખથી વધુ અરજીઓ પૈકી ગત તા.રપ એપ્રિલ ર૦૧૬ની સ્થિતિએ ૧.ર૬ લાખ બાંધકામને ઇમ્પેકટ ફી લઇને નિયમિત કરાયા છે. જેનાથી મ્યુનિ. તિજોરીને રૂ.૩૦૪.૩૩ કરોડથી વધુની આવક થઇ હતી. મ્યુનિ. સત્તાવાળાઓએ કુલ ૧,૦૦,પ૦૭ અરજીને દફતરે કરી છે.